**

**ŠIAULIŲ MIESTO SAVIVALDYBĖS TARYBA**

**SPRENDIMAS**

**DĖL MAITINIMO NORMOS ŠIAULIŲ SPORTO VIDURINĖS MOKYKLOS MOKINIAMS NUSTATYMO**

2014 m. rugsėjo 25 d. Nr. T-275

Šiauliai

Vadovaudamasi Lietuvos Respublikos vietos savivaldos įstatymo 6straipsnio 10 punktu, 16 straipsnio 2 dalies 37 punktu, 18 straipsnio 1 dalimi, Apmokėjimo už maitinimą mokinių, gyvenančių bendrojo ugdymo mokyklos bendrabutyje tvarkos aprašo, patvirtinto Lietuvos Respublikos švietimo ir mokslo ministro 2005 m. sausio 17 d. įsakymu Nr. ISAK-59 „Dėl apmokėjimo už maitinimą mokinių, gyvenančių bendrojo ugdymo mokyklos bendrabutyje, tvarkos aprašo patvirtinimo“ (Lietuvos Respublikos švietimo ir mokslo ministro 2011 m. rugsėjo 6 d. įsakymo Nr. V-1642 redakcija), 4 punktu ir įgyvendindama Šiaulių miesto savivaldybės tarybos 2014 m. liepos 3 d. sprendimą Nr. T-186 „Dėl Šiaulių miesto savivaldybės pasirengimo euro įvedimui veiklos plano patvirtinimo ir prisijungimo prie geros verslo praktikos, įvedant eurą, memorandumo“ Šiaulių miesto savivaldybės taryba n u s p r e n d ž i a:

1. Nustatyti vienos dienos maitinimo normą Šiaulių sporto vidurinės mokyklos mokiniams:

1.1. gyvenantiems mokyklos bendrabutyje: 5–6 klasių mokiniams – 4,34 Eur, 7–12 klasių mokiniams –5,79 Eur;

1.2. negyvenantiems mokyklos bendrabutyje: 5–6 klasių mokiniams – 1,74 Eur, 7–12 klasių mokiniams – 2,32 Eur.

2. Pripažinti netekusiu galios Šiaulių miesto savivaldybės tarybos 2014 m. rugpjūčio 28 d. sprendimą Nr. T-210 „Dėl maitinimo normos Šiaulių sporto vidurinės mokyklos mokiniams nustatymo“.

3. Nustatyti, kad šis sprendimas įsigalioja 2015 m. sausio 1 d.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Justinas Sartauskas